Reisebricht # 20  09/09/2007  Noosa Nationalpark    Hüt hani eigentlich unbedingt welle go surfe. Do aber alli Surboards scho usglehnt gsi si, isch das ins Wasser gheit. Mr hän is denn spontan entschiede, chli dr Küste noch dure Noosa Nationalpark zwandere. Und häns alles andere als bereut. Bevor mr gange si hämmer no überleit ob mr eusi Digitalkamera überhaupt sele mitneh - Mr hän denn mol uf Jo" entschiede. Und nochdem mr denn in dene öbbe 4 Stund e ganzi 512 MB Charte mit meh als 220 Föteli vollpackt hän, simer doch sehr froh gsi über die Entscheidig.  Das Ganze isch so atemberaubend gsi. Sisch schwierig zbeschriebe..aber i hoff mr chönes mit de Föteli chli überebringe Sisch uf jede Fall wider sone richtig Traumhafts Australieabentür gsi, wie mr se do tagtäglich dörfe gniesse. Mr säge so vill zunenand wie froh und dankbar dass mr si, dass mr das alles do chöne erlebe. Sisch unbeschrieblich..und mr chönes also jedem nur wärmstens empfehle..